b'\n_START_ARTICLE_\nSendain metro\n_START_SECTION_\nHistoria\n_START_PARAGRAPH_\nSendain kasvaessa toisen maailmansodan j\xc3\xa4lkeen sen kaupunkialue laajeni ja liikenne autoistui, mik\xc3\xa4 johti pahenevaan ruuhkautumiseen. Kaupunki perusti vuonna 1963 komitean, jonka teht\xc3\xa4v\xc3\xa4n\xc3\xa4 oli l\xc3\xb6yt\xc3\xa4\xc3\xa4 kaupungille nopea ja tehokas julkisen liikenteen j\xc3\xa4rjestelm\xc3\xa4. Komitea ehdotti pohjois\xe2\x80\x93etel\xc3\xa4suuntaisen metrolinjan rakentamista. Kaupungin raitioliikenne lakkautettiin vuonna 1976. Nanboku-linjan rakennusty\xc3\xb6t aloitettiin toukokuussa 1981 ja valmiiksi linjan ensimm\xc3\xa4inen osa saatiin vuoden 1987 hein\xc3\xa4kuussa. Nykyisen pituutensa linja saavutti vuoden 1992 laajennuksen my\xc3\xb6t\xc3\xa4. Toisen linjan eli T\xc5\x8dzai-linjan rakentaminen k\xc3\xa4ynnistyi vuonna 2006 ja se avattiin joulukuussa 2015.'